กรณีศึกษา พระราม 9 ไก่ย่าง
“ผมไม่เคยคิดอยากจะรวยเลย ช่วงที่ผมไม่มีเงิน ผมแค่มองหางานทำเพื่อเลี้ยงครอบครัวเท่านั้นเอง”  ประโยคหนึ่งของคุณสุเมธ ต่อสหะกุล เจ้าของร้านพระราม 9 ไก่ย่าง เคยกล่าวเอาไว้ จากอดีตผู้รับเหมาก่อสร้างที่หมดตัว ทำไมเขาจึงมาขายไก่ย่างจนประสบความสำเร็จ ลงทุนแมนจะเล่าให้ฟัง
29 พ.ย. 2562

กรณีศึกษา พระราม 9 ไก่ย่าง / โดย ลงทุนแมน
“ผมไม่เคยคิดอยากจะรวยเลย
ช่วงที่ผมไม่มีเงิน
ผมแค่มองหางานทำเพื่อเลี้ยงครอบครัวเท่านั้นเอง”
ประโยคหนึ่งของคุณสุเมธ ต่อสหะกุล เจ้าของร้านพระราม 9 ไก่ย่าง เคยกล่าวเอาไว้
จากอดีตผู้รับเหมาก่อสร้างที่หมดตัว
ทำไมเขาจึงมาขายไก่ย่างจนประสบความสำเร็จ
ลงทุนแมนจะเล่าให้ฟัง
┏━━━━━━━━━━━━┓
REDD Premium Self Storage พื้นที่เช่าเก็บของ บนถนนพระราม 9
สอบถามข้อมูลได้ที่ 092-369-6514
 หรือ 
┗━━━━━━━━━━━━┛
คุณสุเมธ ต่อสหะกุล พื้นเพนั้นเป็นคนอุดรธานี
อดีตเขาทำอาชีพเป็นผู้รับเหมาก่อสร้างหมู่บ้านจัดสรร
ช่วงแรกนั้นธุรกิจของเขาก็ไปได้สวย
แต่แล้วเมื่อเกิดวิกฤตเศรษฐกิจปี 2540
ลูกค้าหลายคนกู้ธนาคารไม่ผ่าน
หมู่บ้านจัดสรรของเขาขายไม่ออก
จนต้องกลายมาเป็นหนี้ธนาคารหลายสิบล้าน
สุดท้ายเขาต้องขายที่ดิน ขายทรัพย์สิน เพื่อหาเงินมาชำระหนี้..
พอเกิดวิกฤต เขาพาลูกๆ และภรรยามาตั้งหลักที่กรุงเทพฯ เพื่อหาช่องทางทำมาหากิน
คุณสุเมธเล่าว่า ช่วงที่ไม่มีงานทำเขาต้องมาช่วยนั่งเป็นหน้าม้าในร้านอาหารเพื่อน เพื่อให้เห็นว่าร้านมีลูกค้า
แต่จริงๆ แล้วร้านอาหารของเพื่อนก็แทบไม่ค่อยมีคนเข้าเท่าไร
ทั้ง 2 คนคิดว่า ปัญหาน่าจะเกิดจากทำเลของร้าน ทำให้มีลูกค้าน้อย
พอคิดได้แบบนี้ ทั้งคู่จึงตัดสินใจขับรถตระเวนหาทำเลที่ตั้งร้านอาหารใหม่
ซึ่งระหว่างทางนั้น พวกเขาแวะกินไก่ย่างร้านหนึ่งที่มีลูกค้าเยอะ
แต่ปรากฏว่าไม่อร่อยเลย
พวกเขาจึงเกิดไอเดียว่า
ถ้าเอาไก่ย่างจากอุดรธานีมาขายรับรองว่าขายดีแน่
เพราะไก่ย่างที่นั่นจะอร่อยกว่า
พอเรื่องเป็นแบบนี้ ทั้งคุณสุเมธและเพื่อนตัดสินใจ ขับรถจากกรุงเทพฯ ไปอุดรธานีในคืนนั้นทันที เพื่อไปหาคนหมักสูตรไก่ย่าง
ซึ่งคุณสุเมธก็นำสูตรดังกล่าวมาปรับปรุงเพื่อนำมาขายในกรุงเทพฯ
พอตัดสินใจจะขายไก่ย่าง ช่วงแรกเขาจะต้องขับรถไปกลับกรุงเทพฯ-อุดรธานี ต้องออกจากกรุงเทพฯ ตี 2 ไปรับไก่มาให้เพื่อนและลูกน้องย่างที่กรุงเทพฯ
คุณสุเมธ เอาเงินมาลงทุนทั้งหมด 20,000 บาท มาซื้อไก่ เขียง มีดสับไก่ โต๊ะไม้ เตาถ่าน 2 เตา โดยไม่มีโต๊ะนั่ง ลูกค้าที่ซื้อต้องใส่ห่อกลับบ้านอย่างเดียว
วันแรกนั้น คุณสุเมธขายไก่ย่างได้ 17 ตัว ขายตัวละ 69 บาท สรุปว่าวันแรกขายได้เงิน 1,173 บาท เหลือกำไรให้เขาหลักร้อยบาท
ทำไปสักพักเพื่อนที่ลงทุนกันมาแต่แรกบอกว่า กำไรน้อยไม่คุ้มเหนื่อย จึงตัดสินใจขอเลิก.. แต่ตัวเขาบอกว่า ตัวเขาขอสู้ต่อ เพราะแม้กำไรจะน้อย แต่ก็ยังพอมีรายได้มาเลี้ยงครอบครัว
แต่แล้วจุดเปลี่ยนก็เกิดขึ้น เมื่อลูกค้าอยากได้เมนูอาหารอื่นๆ เพิ่มเพื่อกินกับไก่ย่าง
คุณสุเมธจึงต้องไปศึกษาการทำเมนูอื่นๆ เพิ่มเติม เมื่อขายอาหารหลายอย่างมากขึ้น ลูกค้าก็มากขึ้น จนสุดท้ายต้องขยายร้านไปด้วย
ปัจจุบัน พระราม 9 ไก่ย่างมี 4 สาขา จากร้านเล็กๆ ใต้ต้นไม้ที่ไม่มีที่นั่งให้ลูกค้า มาวันนี้ธุรกิจของเขาเติบโต มีที่นั่งกว่าพันที่นั่งบริการลูกค้า โดยบางสาขาก็อยู่ในศูนย์การค้าด้วย
รายได้ของบริษัท พระราม 9 ไก่ย่าง จำกัด
ปี 2560 รายได้ 2.7 ล้านบาท
ปี 2561 รายได้ 23.3 ล้านบาท
ธุรกิจไก่ย่างที่ดูเหมือนธุรกิจธรรมดาๆ
ใครจะไปคิดว่าจากธุรกิจที่เริ่มต้นด้วยเงินทุนหลักหมื่นบาท
จนวันนี้มีรายได้หลักสิบล้านบาท
คุณสุเมธบอกว่า ช่วงที่เขาหมดตัว สิ่งเดียวที่เขาคิดคือ
เขาจะทำอย่างไร เพื่อหาเงินมาเลี้ยงดูครอบครัว
แม้แต่ในช่วงเวลาที่เหนื่อย เขาก็ไม่รู้สึกท้อแท้ หรืออยากล้มเลิก เพราะคำว่าหัวหน้าครอบครัวมันค้างอยู่ในใจเสมอ
ถ้าวันนี้ เรากำลังท้อแท้หมดหวัง ลองดูตัวอย่างนี้ของคุณสุเมธ
แม้ชีวิตเขาจะล้มลงมาก่อน
แต่มันก็อาจเป็นการล้ม เพื่อให้ลุกและก้าวเดินต่อจนประสบความสำเร็จ นั่นเอง..
----------------------
นอกจากพระราม 9 จะมีไก่ย่างแล้ว
ก็ยังมี ที่เก็บของระดับพรีเมียมไว้คอยให้บริการ
 
REDD Premium Self Storage ครั้งแรกของประเทศไทยกับพื้นที่เช่าเก็บของอย่างมีระดับใจกลางกรุงเทพฯ ที่ถนนพระราม 9
มีขนาดตั้งแต่ 0.45 ถึง 21 ตร.ม. เริ่มต้นเพียงวันละ 14 บาท
 
คุณจึงไม่ต้องกังวลกับปัญหาพื้นที่เช่าเก็บของและที่เก็บสินค้าที่ไม่เพียงพออีกต่อไป
ภายในยังมีบริการห้องประชุม Coworking Space, Café Amazon และบริการจัดส่งของและพัสดุอย่างครบวงจร
 
สอบถามข้อมูลได้ที่ 092-369-6514
Facebook: 
----------------------
References
-
-
-www.praram9kaiyangrestaurant.com/th/news-and-promotions
-
-
-แบบฟอร์ม 56-1, บริษัท จีเอฟพีที จำกัด (มหาชน)